Haearnbren Persiaidd

Coeden gollddail yn y teulu Hamamelidaceae yw Parrotia persica, sef yr haearnbren Persiaidd, sy'n perthyn yn agos i genws y collen ystwyth Hamamelis. Mae'n frodorol i ranbarth Caspia Iran ac Azerbaijan. Mae'n endemig ym mynyddoedd Alborz, lle mae i'w gael yn bennaf ym Mharc Cenedlaethol Golestan. Enwyd y rhywogaeth gan Carl Anton von Meyer i anrhydeddu ei ragflaenydd ym Mhrifysgol Dorpat, y naturiaethwr Almaeneg Georg Friedrich Parrot., a fotanegodd yn yr Alborz ar alldaith fynydda yn y 1830au. Mae rhywogaeth arall Parrotia subaequalis yn tarddu o ddwyrain Tsieina. Mae pum poblogaeth ddigyswllt o P. subaequalis yn nwyrain Tsieina: dwy yr un yn nhaleithiau Jiangsu a Zhejiang ac un yn Anhui. Ceir disgrifiad llawn o'r rhywogaeth gyfochrog hon mewn erthygl "The Chinese Parrotia: A Sibling Species of the Persian Parrotia" gan Jianhua Li a Peter Del Tredici. Rhestrir y rhywogaeth hon fel un sydd mewn perygl difrifol gan yr IUCN. </link> Mae P. subaequalis hefyd yn cael ei ystyried mewn perygl difrifol yn Llyfr Data Coch Tsieina, gydag amrediad dosbarthiad cul iawn. Nid yw'r pum poblogaeth greiriol hysbys o P. subaqualis yn cynnwys mwy na 100 o unigolion atgenhedlu. Felly, mae gan y rhywogaeth hon flaenoriaeth cadwraeth uchel. </link>